Čarobnjaci (Divlje jagode)

Čarobnjaci je četvrti studijski album bosanskohercegovačke i jugoslavenske hard rok grupe Divlje jagode. Snimljen je i miksan 1983. u Music Paark Studio u Bad Homburg vor der Höhe nedaleko od Frankfurta na Majni. Objavila ga je Sarajevska izdavačka kuća Diskoton iste godine na LP ploči i kaseti. Muziku i tekstove napisali su Alija Islamović i Sead Lipovača. Fotografiju i dizajn za omot uradio je Dragan S. Stefanović, a producent je Theo Werdin.

 O albumu 
"Čarobnjaci" je muzički gledano nastavak veoma uspješnog albuma "Motori", pri čemu su muzičari iz Divljih jagoda pratili najnovije trendove u hard rok i heavy metal muzici na Zapadu tokom 1980-ih. Trio predvođen gitarskim virtuozom Seadom Lipovačom i na ovom muzičkom ostvarenju pokazali su zavidan nivo instrumentalnog muziciranja s čvrstim bubnjevima Naska Budimlića i bas-gitarom Alije Islamovića. Posebno se istakao pjevač Islamović, koji je jednako kvalitetno otpjevao brže pjesme i balade.

A-stranu otvara "Nazovi me" odsvirana po uzoru na britanske heavy metal grupe Iron Maiden i Saxon, za kojom slijedi jednominutni uvod na električnoj gitari u pjesmi "Morison" s ritmom i pratećom gitarom u drugom dijelu pjesme neodoljivo podsjećajući na "Immigrant Song" s trećeg albuma Led Zeppelina. Album nastavljaju brže heavy metal pjesme "Đavolji grad" i "Čarobnjaci". A-stranu zatvara "Svi nisu kao ja", koja nastavlja tradiciju komponiranja uspješnih laganih balada s njihovih prethodnih albuma.

B-stranu otvaraju "Pepeljuga" i "Sama si" odsvirane u hard rok maniru, a nastavlja se jednim od hitova pod nazivom "Metalni radnici".
Album se završava rok baladom "Sama si". "Čarobnjaci" predstavlja jedan od značajnih događaja na jugoslavenskoj i sarajevskoj pop rok sceni u 1983. i uspješan je nastavak njihovog prethodnog albuma "Motori".

 Reference 

 Spisak pjesama 

 Članovi grupe 
 Sead Lipovača "Zele" – električna gitara
 Alija Islamović – vokal, bas-gitara
 Nasko Budimlić – bubnjevi

Kategorija:Albumi iz 1983.
Kategorija:Albumi Divljih jagoda
Kategorija:Albumi u izdanju Diskotona